Downloaded from YTS.MX
Official YIFY movies site: YTS.MX
‫- הקלטה -‬
‫היי. זאת רוסה.‬
‫כפי שאתם יודעים, אני מתקשרת מהכלא.‬
‫אני מקווה שבכך אגרום לאנשים‬ ‫לראות אותי כמו שאני באמת,‬
‫ולא כאדם שהתקשורת ניסתה לצייר.‬
‫מובן שלא יהיה קל‬
‫להסביר את עצמי, להציג את מי שאני באמת.‬
‫כל מה שעברתי, למשל…‬
‫כל הדבר הזה… אני לא יודעת איך לקרוא לזה.‬
‫הלינץ' שהם עשו בי‬ ‫לפני המשפט, במהלכו ואחריו,‬
‫ושנמשך גם היום, כעבור שש שנים.‬
‫אם זה היה קורה לגבר במקום לאישה,‬
‫הם לא היו בוחנים‬ ‫אם הוא היה במערכת יחסים כלשהי.‬
‫ואולי היו מנסים‬ ‫למצוא את הראיות שהם צריכים לחפש.‬
‫כי הם צריכים לחפש ראיות לגבי מה שקרה לפדרו‬
‫ואיך זה קרה.‬
‫- זהו הריאיון הראשון שרוסה פראל העניקה -‬
‫- מאז שנידונה ל-25 שנות מאסר -‬
‫היי!‬
‫קדימה!‬
‫היי!‬ ‫-תגידו היי. אני מצלם את כולכן!‬
‫היי!‬ ‫-היי!‬
‫- התיעוד הזה צולם על ידי פדרו רודריגס -‬
‫- חודשיים לפני שנרצח -‬
‫אני זוכרת שיצאנו לסקי באותה שנה.‬
‫נסענו עם פדרו.‬
‫ואני זוכרת שהבת הצעירה שלי נצמדה אליי.‬
‫כל הכבוד, קטנטונת.‬
‫היא אמרה, "אני אלך עם אימא".‬
‫והבת הבכורה שלי אמרה, "אני אלך עם פדרו".‬
‫ברגע זה חשבתי, "ואו, זה מה שחיפשתי".‬
‫היי!‬
‫מהממת.‬
‫- הקלטות של רוסה פראל: רצח במשטרה -‬
‫וכעת לפשע במשטרה העירונית של ברצלונה.‬
‫חבר המושבעים הגיע להכרעה.‬
‫הם מוצאים את הנאשמים רוסה פראל ואלברט לופס‬
‫אשמים ברצח בכוונה תחילה.‬
‫הכול התחיל ב-2017,‬
‫כאשר רוסה ואלברט, שוטרים וזוג אוהבים,‬
‫זממו להרוג את פדרו רודריגס,‬
‫שוטר ובן הזוג של רוסה באותה תקופה.‬
‫האירועים החלו כשהקורבן גילה על הבגידה‬
‫ובכך הפך למכשול מבחינתם.‬
‫בשלב זה רוסה ואלברט הגו תוכנית להרוג אותו.‬
‫פסק הדין קובע שהם סיממו ורצחו את רודריגס,‬
‫ואז הניחו את גופתו בתא המטען של רכב‬
‫שאותו הם הציתו ליד מאגר פוש.‬
‫שני שוטרי המשטרה העירונית של ברצלונה‬ ‫שנעצרו על רצח עמיתם…‬
‫…מאשימים זה את זה.‬
‫הם מודים שנטלו חלק בפשע, אבל רק כשותפים.‬
‫יש שלוש תיאוריות.‬
‫זו שהוצגה על ידי צוות ההגנה של גברת רוסה,‬ ‫שבה מר אלברט הוא מבצע הפשע.‬
‫תאוריית צוות ההגנה של מר אלברט,‬ ‫שבה גברת רוסה היא מבצעת הפשע.‬
‫ותאוריית התביעה,‬ ‫שקובעת ששניהם היו שותפים לביצוע הפשע.‬
‫הגרסה של רוסה מתפרקת‬
‫כשבוחנים את מעשיה בימים שלאחר הפשע.‬
‫היא אומרת שהיה בה פחד עצום מפני אלברט,‬
‫ולכן לא העזה לפנות למשטרה.‬
‫אבל רוסה הייתה המשטרה.‬
‫רוסה פראל אולי איננה קדושה,‬ ‫אבל אני מבטיחה לכם שהיא איננה רוצחת.‬
‫בשבילה, הפלרטוטים, הכיבושים‬ ‫והעובדה שיש לה מישהו,‬
‫כל זה היה מעין מעגל חיוני עבורה.‬
‫היא כל הזמן פיתתה מישהו.‬
‫מר פדרו רצה לסיים את הקשר הזה,‬
‫והצד השני, גברת רוסה פראל,‬ ‫לא קיבלה את זה ותכננה להרוג אותו.‬
‫אני לא יודע אם היא עשתה את זה.‬ ‫אני רק עיתונאי.‬
‫אבל אני יודע שרוסה פראל‬ ‫לא זכתה למשפט הוגן.‬
‫האם את מאשרת את כל מה שאמרת לי?‬
‫או שאת רוצה להתוודות‬
‫שהפשע הזה היה הוכחה שטנית ומעוותת לאהבה‬
‫שתאחד אותך ואת אלברט לעד?‬
‫לא תכננתי שום דבר עם אלברט.‬ ‫לא הרגתי את פדרו.‬
‫ואני בהחלט מאשרת את כל מה שאמרתי.‬
‫- שניים במאי, 2017 -‬
‫- יום אחרי הרצח -‬
‫אחד הדברים שהכבידו עליי מההתחלה,‬
‫ובחנתי אותו שוב ושוב,‬
‫היה שזה לא יכול להיות.‬
‫שזה איננו הוגן שמכיוון שמבצעי הפשע‬
‫שרפו את הגופה ומחקו‬
‫כל ראיה לסיבת המוות,‬ ‫הם ירוויחו מכך ויואשמו‬
‫בהריגה ולא ברצח.‬
‫מכיוון שאני לא יכול להוכיח‬ ‫איך הם הרגו אותו…‬
‫- פליקס מרטין‬ ‫פרקליט המדינה -‬
‫לא אוכל להוכיח כוונת זדון‬ ‫שתהפוך את המעשה לרצח.‬
‫כתובע, זה ייסר אותי.‬
‫הם חשבו שהריגה תוביל לעונש קל מדי‬
‫לאור חומרת הפשע, והם רצו שהמעשה ייחשב כרצח‬
‫כדי שיוטל עונש חמור יותר.‬
‫ומשם הם ניסו לבנות…‬
‫- אולגה ארדריו‬ ‫עורכת הדין של רוסה -‬
‫תיק שייחשב כתיק רצח,‬
‫וחיפשו ראיות,‬
‫שהן אינן ראיות, אלא השערה וחשד בלבד.‬
‫אין לנו טביעות אצבעות, אין לנו כלי רצח.‬
‫גופת הקורבן לא מספקת שום רמזים.‬
‫לאור כל זה, מה נעשה?‬
‫נרחיב את נקודת המבט‬
‫וננסה למצוא אלמנטים משניים‬ ‫שיאפשרו לנו להגיע למסקנה.‬
‫מכיוון שהם משניים,‬ ‫הם צריכים להיות מוצקים יותר.‬
‫אני מדמיין את זה‬ ‫כשביל של פירורי לחם או דרך לבנים צהובות.‬
‫נתיב שיכול לקחת אותך רק בכיוון אחד,‬
‫להוכחת אשמת הנאשמים.‬
‫- הקלטה -‬
‫בשבת הלכתי לתחנת המשטרה‬
‫ואמרתי, "אני רוצה לספר‬ ‫את כל מה שידוע לי ולשים סוף לכול".‬
‫- 13 במאי‬ ‫12 יום לאחר הפשע -‬
‫הייתי המומה בפעם הראשונה כשדיברתי והם אמרו‬
‫"אנחנו לוקחים אותך למעצר".‬ ‫אני אמרתי, "זו טעות.‬
‫"באתי כדי לספר לכם את מה שאני יודעת.‬
‫"שמרתי על שתיקה, אבל עכשיו אני רוצה לספר.‬
‫"זה לא ייתכן. לא ייתכן שזה קורה לי."‬
‫דאגתי לבנות שלי.‬
‫"איך אגיד להם שלא נישן ביחד הלילה?"‬
‫אני אפילו לא זוכרת‬ ‫את הרגע שבו העבירו אותי לכלא.‬
‫אחרי ארבעה ימים בלי אוכל,‬ ‫בלי מקלחות, בלי לדבר עם אף אחד,‬
‫אפילו לא עם הבנות שלי,‬ ‫בלי שום מידע מהעולם החיצון,‬
‫תקועה בצינוק במשך ארבעה ימים שלמים,‬
‫הם לקחו אותי למעין מרתף,‬ ‫מקום שנקרא "אזור הענישה".‬
‫שם הענישו את הנשים.‬
‫זה לא היה תא טיפוסי לאסירים חדשים.‬
‫הם לא ידעו מה לעשות איתי.‬
‫לא ידעתי שמדברים עליי בתקשורת.‬
‫לא נחשפתי לאמצעי התקשורת,‬ ‫ולא צפיתי בטלוויזיה בימים האלה.‬
‫רציתי להתנתק מהכול.‬
‫זו אחת מהכתבות הבלעדיות הראשונות‬ ‫שהביא עמיתנו, מיקל ואלס.‬
‫היא מתמקדת באישה המכונה‬ ‫"האלמנה השחורה של המשטרה העירונית".‬
‫הם תייגו את רוסה‬ ‫כבוגדנית, שקרנית, מניפולטיבית וקרה.‬
‫החבר שלה הוא לא הקורבן הראשון שלה.‬
‫ללא קשר לחזקת החפות…‬
‫- החוקרים סבורים שרוסה פראל‬ ‫תכננה וביצעה את רצח חברה לשעבר -‬
‫הדמות הזאת מסוכנת.‬
‫בעיתונות הפשע הספרדית‬ ‫יש מקרים רבים שמרתקים את התקשורת.‬
‫- מייקה נבארו‬ ‫עיתונאית -‬
‫זהו אחד מהם.‬
‫אישה צעירה ונאה…‬
‫- קרלוס קילז‬ ‫עיתונאי -‬
‫מתירנית מבחינה מינית‬ ‫במונחים יהודיים-נוצריים,‬
‫שבנוסף לכך, היא שוטרת‬ ‫שמואשמת ברצח בן זוגה.‬
‫כולנו אוהבים פשעי תשוקה.‬
‫כל הנסיבות העסיסיות היו קיימות‬
‫כדי שנוכל לצלול בלהט לתוך התיק הזה.‬
‫המצב הולך ומסתבך מבחינתה של רוסה פראל.‬
‫היא ניסתה לשכור מתנקש מהכלא‬
‫שיהרוג את אבי בנותיה.‬
‫רוסה הרעילה את פדרו לפני שסיימה את חייו.‬
‫היא מניפולטורית נהדרת.‬
‫היא אדם מקסים. מפתה מאוד.‬
‫בכמה מערכות יחסים במקביל היא הייתה מעורבת‬
‫במהלך התקופה שהחקירה מתמקדת בה?‬
‫מעריכים שהיא הייתה מעורבת בשלוש או בארבע.‬
‫נראה שאחרי שבן הזוג שלה נעלם,‬
‫היא לא הפגינה התנהגות נורמלית‬ ‫של חיפוש אחריו.‬
‫למה היא חיכתה 15 יום עד שדיווחה?‬
‫היא לא התנהגה כאישה מאוימת…‬
‫היא הייתה החשודה העיקרית מההתחלה.‬
‫כל זה מצביע על כך שהיא הרוצחת.‬
‫המסקנות הראשוניות קובעות שזהו רצח מתוכנן‬
‫שבו היא המניפולטורית,‬ ‫המתכננת והמוח מאחורי המעשה.‬
‫שמעתי דברים מזעזעים בטלוויזיה.‬
‫שמעתי דברים‬
‫שאני המומה לגלות שאנשים מסוגלים לומר.‬
‫אני מופתעת לשמוע‬ ‫אנשים מדברים על הזכות למידע.‬
‫זכות לאיזה מידע? באיזה סוג של מידע מדובר?‬
‫אנשים הכירו אותי עוד לפני שהועמדתי למשפט.‬
‫הם הכירו את שמי, את הפנים שלי.‬
‫הם ידעו על המקרה כפי שהוא סופר.‬
‫מבחינה הגיונית, היה קשה מאוד‬
‫לכל אחד להגיע בדעה נקייה‬
‫לפני קריאת הראיות וכל החומר שהיה זמין.‬
‫קשה מאוד.‬
‫משפט מושבעים מספר 25-2019 נפתח‬
‫באשמת רצח בכוונה תחילה‬
‫נגד מר אלברט לופס פרר‬ ‫וגברת רוסה מריה פראל וינואלה.‬
‫זה היה המשפט המתוקשר ביותר מזה שנים.‬
‫- טוני מוניוז‬ ‫עיתונאי -‬
‫העניין היה לא רק לראות את הדמויות,‬ ‫אלברט ורוסה, בתא הנאשמים,‬
‫אלא גם לשמוע איך הם יגנו על עצמם.‬
‫ביום הראשון חשבתי, "אני לא יודע‬ ‫איך אחזיק מעמד שישה שבועות במשפט הזה".‬
‫כי…‬
‫ככה זה צריך להיות. זו אחריות גדולה.‬
‫זאת אומרת, כדי שתובע יחתום על כתב אישום‬
‫שמבקש 25 שנות מאסר,‬
‫אתה חייב להתייחס לזה ברצינות.‬
‫אתה "הורס" חיים של אזרח, כביכול.‬
‫למשפטים בפני חבר מושבעים‬ ‫יכול להתלוות מתח מסוים.‬
‫מעל לכול, קיים גורם חשוב מאוד במשפט כזה.‬
‫יש לך תשעה אנשים,‬
‫תשעה אזרחים שנראים קצת מפוחדים…‬
‫- ז'ואן קרלוס זאיאס‬ ‫תובע פרטי -‬
‫ובמיוחד בתיק שעורר המון תשומת לב תקשורתית.‬
‫המושבעים מביטים בך‬ ‫כאילו הם אומרים "למה אני כאן?"‬
‫אני רוצה לשתף אותכם‬
‫באחת השאלות שרוסה שואלת אותי לעתים קרובות.‬
‫"האם שופטים אותי על האנשים ששכבתי איתם‬
‫"או על אם הרגתי את פדרו או לא?"‬
‫רציתי להדגיש את החשיבות‬
‫של הנושא שהיה מאפיין במשפט הזה,‬
‫שהוא הפרדת החטא מהפשע.‬
‫משום שלא הייתה דרך אחרת, עורכת הדין עצמה‬
‫ידעה שבכל פשע עם היבטים רגשיים,‬
‫עלינו לבחון את החיים הפרטיים.‬
‫בעיניי זו סיסמה טובה מבחינת צד ההגנה,‬
‫היא קליטה, אבל…‬
‫אי אפשר להתקדם איתה.‬
‫גברת רוסה, יש לי סדרה שאלות נוספת‬
‫בנוגע למערכות היחסים שלך‬ ‫עם מר רובן, עם מר אלברט ועם מר פדרו.‬
‫בסדר? בואי נראה.‬
‫מתי התחלת לנהל‬ ‫מערכת יחסים אינטימית עם מר רובן?‬
‫בשנת 2000.‬
‫בשנת 2000?‬ ‫-כן.‬
‫מתי התחתנת?‬ ‫-ב-2013.‬
‫מתי הבנות שלך נולדו?‬ ‫-ב-2010 וב-2012.‬
‫האם בזמן שהיית עם מר רובן,‬ ‫התחלת לנהל מערכת יחסים עם מר אלברט?‬
‫כש… מערכת היחסים שלי עם רובן‬
‫הייתה רעילה למדי.‬
‫פגשתי את רובן כשהייתי בת 16,‬
‫כשהוא עבד במועדון.‬
‫ביקשתי שירים.‬
‫הוא לא ניגן אותם בשבילי,‬
‫וכשרציתי לעזוב,‬
‫הוא יצא אחריי‬ ‫כדי לשאול אם נוכל להיפגש שוב.‬
‫אז התחלנו לבלות ביחד.‬
‫הוא היה בא לבקר אותי בתיכון.‬
‫לפעמים הוא היה בא לאסוף אותי,‬ ‫כי כבר היה לו רישיון.‬
‫והוא היה מסיע אותי הביתה.‬
‫או שהיינו נפגשים בסופי שבוע‬ ‫כדי לצאת לסיבוב או לראות סרט…‬
‫הייתי מאוהבת מאוד בזמנו‬ ‫וראיתי בו את אהבת חיי.‬
‫ככל שחלף הזמן, זה השתנה.‬
‫התחלנו להתרחק אחרי שהבנות נולדו.‬
‫מערכת היחסים בינינו התפרקה לחלוטין.‬
‫וכן, התחלתי לעבוד עם אלברט,‬
‫התחלתי לצאת לסיורים של 12 שעות עם אלברט,‬
‫יום אחרי יום, וכך נוצרה חיבה הדדית‬
‫והתקרבנו יותר ויותר.‬
‫האם קיימתם יחסי מין?‬ ‫-ניהלנו מערכת יחסים אינטימית.‬
‫מה זאת אומרת?‬
‫אלברט היה אדם שהקשיב לי,‬
‫שהרגשתי שהוא נוכח.‬
‫עם הזמן זה התפתח ליותר מכך,‬ ‫למרות שלא רציתי להמשיך עם זה.‬
‫אבל לאורך כל הזמן שזה נמשך, חשבתי,‬
‫"בינתיים אפשר לומר שאנחנו יזיזים",‬
‫או איך שלא קוראים לזה.‬
‫הציפיות שלו ממערכת היחסים היו שונות משלי.‬
‫הוא לא רצה משפחה,‬
‫לא רצה שום קשר לילדים,‬
‫ומבחינתי, כמובן, הבנות שלי‬ ‫היו במקום הראשון.‬
‫אז אם הוא לא התכוון לקבל את זה,‬
‫מערכת היחסים לא הייתה צפויה‬ ‫להתקדם לשום מקום.‬
‫ובשלב הזה,‬ ‫במהלך היציאות שלנו לרכיבות על אופנוע,‬
‫פדרו נכנס לתמונה.‬
‫הוא היה עמית מהעבודה.‬
‫התחלנו להיפגש ולצאת לרכיבה על אופנועים,‬
‫והתחברנו.‬
‫יכול להיות שהיו קווי דמיון ביניהם.‬
‫במובן ש…‬
‫למשל, אנשים לפעמים שואלים,‬
‫"שמת לב שיש לשניהם דברים במשותף?"‬
‫כמו מה שקרה עם פדרו בכביש רבאסדה.‬
‫- הנהג התוקף התחמק משוטרים באופן מסוכן -‬
‫פרסמתי את המאמר הזה.‬
‫הלכתי לתחנת דלק על כביש רבאסדה,‬
‫שעליו אופנוענים אוהבים לנסוע‬ ‫בגלל העיקולים.‬
‫הם הראו לי תיעוד‬
‫שבו רוכב אופנוע חוצה במהירות‬ ‫עמדה שבה עמד שוטר שסימן לו לעצור.‬
‫השוטר היה פדרו רודריגס.‬
‫ואז רואים את פדרו עולה על האופנוע שלו‬
‫ורודף אחרי רוכב האופנוע.‬
‫הוא דחף והפיל את הרוכב מהאופנוע שלו‬
‫והרים את האגרוף.‬
‫אבל כשהוא עמד לחבוט בו,‬ ‫הוא שחרר את רוכב האופנוע.‬
‫כמה מהקולגות של פדרו אמרו שלא לציטוט‬
‫שבאותו זמן פדרו היה…‬
‫שרוסה שיגעה אותו.‬
‫בזמנו, פדרו היה צריך להחליט‬ ‫אם לעזוב את אשתו‬
‫ולעזוב את הכול כדי להיות עם רוסה.‬
‫אני בטוח שזה התפתח לשילוב נפיץ‬
‫שהתפוצץ ברבאסדה במקביל לקושי שלו‬ ‫להתמודד עם הרגשות האלה.‬
‫ראיתי צד אחד בפדרו,‬
‫כי למרות מה שקרה בכביש רבאסדה,‬
‫לא ראיתי בו אדם אלים.‬
‫הוא עזר לי, תמיד היה מתחשב…‬
‫היה לי בזמנו את המשפט של פורנו הנקמה.‬
‫אז אמרתי, "אני רק רוצה לשכוח מזה‬ ‫ולהשאיר את זה מאחור".‬
‫פדרו אמר, "לא, תיקחי עורך דין.‬ ‫את לא יכולה להתעלם מזה".‬
‫אירועי פורנו הנקמה התרחשו ב-2008.‬
‫רוסה בת ה-23‬ ‫הצטרפה זה עתה לתחנת סיוטט וייה,‬
‫וכעבור כמה חודשים התחילה לנהל‬ ‫מערכת יחסים עם סמל הבילוש אוסקר‬
‫מאחורי גבו של רובן, בן זוגה הרשמי.‬
‫מתברר שרוסה רצתה לסיים את הקשר עם אוסקר,‬
‫והוא התרגז, לא קיבל את זה טוב,‬
‫והחליט לשלוח תמונה של המפגשים המיניים שלהם‬
‫ששניהם צילמו.‬
‫הוא נכנס לחשבון הדוא"ל של רוסה פראל‬
‫ושלח את התמונות לכל אנשי הקשר שלה.‬
‫- 28 בפברואר, 2008, 21:42‬ ‫מאת: רוסה פראל -‬
‫- אל: כל אנשי הקשר‬ ‫נושא: ראה קובץ מצורף -‬
‫- היי, זאת רוסה. מאז שעזבתי את בית הספר -‬
‫- התגעגעתי למצוץ זין של שוטרים, -‬
‫- אז עכשיו כשאני במשטרה,‬ ‫מצצתי לרב-שוטר ולשני שוטרים -‬
‫- אני מזדיינת בלי קונדום,‬ ‫כי ככה כולם נהנים. -‬
‫- תתקשר אליי למספר… -‬
‫הוא קיבל תמיכה מלאה מהדרגים הבכירים.‬
‫הם האמינו שרוסה שלחה את האימייל הזה בעצמה.‬
‫כשהגשתי תלונה על פורנו הנקמה,‬
‫מייד קיבלתי שיחות מהמשטרה העירונית,‬
‫אפילו מקצינים בכירים,‬
‫שאמרו, "תבטלי את התלונה.‬ ‫את תהרסי את חייו".‬
‫"אני אהרוס את חייו? ומה עם החיים שלי?"‬
‫הם אמרו, "זה שום דבר. זה כבר שייך לעבר".‬
‫אז אמרתי, "אבל התמונה עדיין מופצת".‬
‫- עיר הצדק -‬
‫המשפט ההוא חודש‬ ‫כשרוסה פראל כבר הייתה במעצר,‬
‫אחרי שנעצרה בגין הרצח של פדרו.‬
‫במשפט ההוא היא כבר לא הוצגה כקורבן,‬
‫אלא כאישה שהואשמה ברצח,‬
‫כך שהאמינות שלה שאפה לאפס.‬
‫החקירה לא התבצעה היטב.‬ ‫ניתן היה לאסוף עוד ראיות,‬
‫כי היא הקליטה את הנאשם מודה במעשיו.‬
‫התקשרת כדי לבקש ממני לבטל את התלונה,‬
‫אבל אתה עדיין לא אומר לי‬ ‫מהיכן הגיעה הודעת הדוא"ל.‬
‫טוב, רוסה, אני שלחתי את הודעת הדוא"ל.‬ ‫-אתה שלחת אותה?‬
‫כן. אני שלחתי אותה.‬
‫בסופו של דבר, המשפט הסתיים בלא כלום.‬
‫סמל הבלש זוכה, כי לא ניתן היה להוכיח‬
‫שהוא היה זה ששלח את התמונה.‬
‫האם רוסה פראל מסוגלת‬ ‫לשלוח את התמונה הזו לכל אנשי הקשר שלה?‬
‫אני לא יודעת.‬ ‫אבל היא הייתה מסוגלת להרוג את פדרו.‬
‫- אחד במאי, 2017‬ ‫21:37 -‬
‫כשחזרתם הביתה,‬
‫מה עשיתם?‬
‫כשחזרנו, השכבתי את הבנות לישון‬
‫וירדנו למטה כדי לאסוף את הבגדים‬ ‫שהיינו צריכים לכבס.‬
‫היו לנו גם‬
‫בגדים לקפל…‬
‫ומה עוד קרה? מה עשיתם?‬
‫אלברט שלח לי הודעות כל הזמן,‬ ‫ואמר שהוא רוצה לבוא,‬
‫שהוא רוצה לדבר.‬
‫אז ברגע שאלברט הגיע…‬
‫- 20 ביוני, 2017‬ ‫שחזור הפשע -‬
‫כשהוא המשיך לשלוח לי הודעות,‬
‫באותו רגע פתחתי את הדלת הזאת.‬
‫כשיצאתי, ראיתי אותו קופץ‬ ‫מעל החלק התחתון של הגדר.‬
‫הוא התקדם לעברי.‬
‫הוא לבש מחמם צוואר,‬ ‫עטה כפפות ונשא תיק גב שמתוכו בצבץ מקל.‬
‫זה לא נורמלי לבוא עם גרזן,‬ ‫להרים את החולצה ולהראות לי את האקדח שלו.‬
‫הוא לא הוציא אותו מהמכנסיים שלו‬ ‫והצמיד לראש שלי,‬
‫אבל היה לו אקדח.‬
‫וזה השפיע לי בדיוק כאילו‬ ‫הוא הצמיד אותו לראשי.‬
‫הוא אמר, "תני לי את הטלפון שלך.‬ ‫אמרתי לך לתת לי אותו".‬
‫נתתי לו אותו,‬ ‫זרקתי אותו על הרצפה ורצתי למעלה.‬
‫כשעליתי,‬
‫נעלתי את הדלת מאחוריי‬ ‫והתחלתי לשמוע המון רעשי מהלומות.‬
‫רוסה, המהלומות ששמעת נשמעו כך?‬
‫לא חזק כל כך.‬
‫הלכתי לבדוק מה שלום הבנות,‬
‫כדי לוודא שהן לא התעוררו‬ ‫מהרעש של הגדר, הדלתות ומכל שאר הרעשים.‬
‫כשראיתי שהן עדיין ישנות,‬ ‫נכנסתי לחדר האוכל והתיישבתי.‬
‫נלחצתי ונכנסתי למטבח כדי לשתות מים.‬
‫המשכתי לצעוד הלוך ושוב.‬
‫ואז חשבתי, "איך אמנע ממנו לתקוף אותי?‬
‫"אין לי דרך להתחמק. מה אעשה?‬ ‫אקפוץ מהחלון עם ילדות בנות ארבע ושש?‬
‫הבנתי. אז מתי פתחת את הדלת?‬
‫כשהוא אמר לי שהוא יעלה אם לא ארד למטה.‬
‫ירדתי למטה. הוא הורה לי לנקות,‬ ‫ושאלתי, "מה לנקות?"‬
‫הוא אמר, "כאן".‬
‫אמרתי, "כאן? מה יש כאן? מים, אקונומיקה?‬
‫"מה אנקה עם מים ואקונומיקה?"‬
‫התחלתי לנקות וחיפשתי את פדרו,‬
‫כי ניסיתי להבין מה קרה,‬ ‫מה היו הרעשים האלה.‬
‫אבל לא ראיתי כלום, שום דבר.‬
‫שום כתמים, שום סימן לפדרו, כלום.‬
‫היא טענה שהיה בה פחד אימים מאלברט,‬
‫ולכן היא לא הגיבה, לא ידעה איך להגיב.‬
‫היא אמרה, "אילו לא הייתי שוטרת,‬
‫"אף אחד לא היה מזדעזע מהאופן שבו התנהגתי."‬
‫אבל היית שוטרת.‬
‫אפשר היה להתקשר למישהו קרוב ולספר מה קרה,‬
‫ואז היו מגיעים להציל אותה או לעזור לה.‬
‫אבל זה לא מה שקרה.‬
‫התאוריה של הפחד הקשה מנשוא‬ ‫התנגשה עם העובדה‬
‫שההתנהגות לאחר הרצח נמשכה ימים ארוכים,‬
‫בעוד שרוסה התגוררה במקום מרוחק מאלברט.‬
‫היה קשה… כלומר, מבחינתי.‬
‫היה קשה מאוד‬
‫להצדיק התנהגות של העדר דיווח‬ ‫על אלברט במשך כמה ימים.‬
‫עמדו לרשותה אמצעי בטיחות מתאימים בביתה,‬ ‫התאפשר לה לשוחח עם אנשים אחרים,‬
‫אבל היא לא אמרה מילה על כל האירוע.‬
‫זה קשה מאוד, כי הסיבה לפחד הזה‬
‫צריכה להיות נוכחת כל הזמן.‬
‫צריך להיות במצב שבו הייתי.‬
‫מי שלא יהיה במצב כזה, לא יצליח להבין.‬
‫אדם שחווה סיטואציה כזו של פחד,‬
‫כשמישהו מאיים עלייך,‬
‫אומר לך…‬
‫שבה את מרגישה שכופים עלייך,‬
‫מובן שהתגובה שלך יכולה להיות בלתי הגיונית.‬
‫במבט לאחור, קיבלתי החלטה שגויה.‬
‫וזה הביא לכך שאנשים לא האמינו לי,‬
‫או פקפקו בי ואמרו, "למה היא התנהגה ככה?‬
‫"למה היא לא התעמתה איתו ולא התנגדה לו?‬
‫"למה היא לא פנתה למשטרה?‬ ‫למה היא לא סמכה על המשטרה?"‬
‫אפשר לומר שיש לי היסטוריה עם המשטרה,‬
‫שלאורך השנים הותירה בי חוסר אמון.‬
‫כמו מה שקרה עם פורנו הנקמה.‬
‫החוויה הזאת גרמה לי לחשוב,‬
‫"האם אני באמת יכול לסמוך עליהם‬
‫"לאור העובדה שהם לא עזרו לי‬ ‫ברגעים חשובים פחות?"‬
‫"כמה יפה ילדתי הקטנה‬ ‫כמה יפה היא בשנתה‬
‫"כמו פרג בין שדות החיטה הירוקים‬
‫"כמה יפה ילדתי הקטנה‬
‫"כמה יפה היא בשנתה‬
‫"כמו פרג‬
‫"בין שדות החיטה הירוקים"‬
‫- 23 באפריל, 2023‬ ‫ביתה של רוסה פראל -‬
‫עברו כמעט שש שנים‬ ‫מאז שרוסה נכנסה לכלא. שש שנים.‬
‫היא לא יצאה מדעתה, לא איבדה דבר.‬
‫היא טוענת לחפותה ודבקה בה.‬
‫למזלה, אני תומך בה…‬
‫- פרנסיסקו פראל‬ ‫אביה של רוסה -‬
‫אני לוקח את הבנות לראות אותה כל חודש,‬ ‫וזה חבל הצלה עבורה.‬
‫אבא שלי עוזר לי בכל דרך אפשרית,‬ ‫ואני משתדלת לא להציק לו יותר מדי.‬
‫ברור שזה בלתי נמנע לפעמים, כי…‬ ‫זה הרי טבעי, נכון?‬
‫עברו שש שנים.‬
‫הוא עוזר לי, בעיקר עם הבנות שלי.‬
‫גם אימא שלי עזרה לי.‬
‫אני לא מזכירה את העזרה שלי,‬ ‫כי היא כבר לא כאן.‬
‫אבל אלמלא העזרה שלהם,‬ ‫לא הייתי יכולה לראות את הבנות שלי.‬
‫זה מורכב.‬
‫זה מורכב בכל פעם שהם באים,‬
‫לחשוב שאני כאילו מישהו מבחוץ,‬
‫ושאני צריכה לנצל את הזמן הזה‬
‫ולנסות לעשות את הבלתי אפשרי כדי שהן ייהנו.‬
‫אני תמיד מנסה לוודא‬ ‫שהן יעזבו עם רצון לחזור.‬
‫אני תמיד חוששת שהן לא ירצו לחזור,‬
‫או שהסביבה העוינת תגרום להן לרצות להתרחק.‬
‫הן ילדות קטנות שנכנסות לכלא‬ ‫ואומרים להן, "תורידו את השעון.‬
‫"אתן צריכות להוריד את זה ואת זה."‬
‫אחת מהן רצתה להביא ממתק שהיא אכלה.‬
‫היא אמרה, "אני רוצה להביא לאימא‬
‫"כי אני רוצה שהיא תטעם אותו". היא אמרה לי,‬
‫"אכלתי ממתק ממש טעים, ואני רוצה שתטעמי."‬
‫וכשהיא הביאה אותו, אמרו לה,‬
‫"לא, את חייבת לזרוק אותו לפח."‬
‫- ארבעה בפברואר, 2020 -‬
‫העדים יתחילו להעיד היום.‬
‫בית המשפט יתחיל להאזין היום‬
‫ליותר מ-50 עדים שיעלו להעיד‬ ‫במהלך השבועות הקרובים.‬
‫יש עדים רבים במשפט הזה‬
‫שמגדירים את רוסה כאישה‬
‫שניהלה מערכות יחסים מורכבות מרובות‬
‫עם גברים שונים.‬
‫המסקנות הן שהיא סובלת,‬
‫ואני לא בטוח שזהו המונח המדויק,‬ ‫מפתולוגיה אנטי-מונוגמית.‬
‫היא לא יכולה להיות עם אדם אחד בלבד,‬
‫אבל לא ברור‬ ‫אם זו התנהגות של מתירנות מינית,‬
‫כלומר התנהגות שהיא זכאית לה.‬
‫התדמית של רוסה הייתה מושכת מאוד,‬
‫וכמה עיתונאים התוודו על כך בפניי,‬
‫שכן הנרטיב של שני גברים‬ ‫שרבו ביניהם לא היה אטרקטיבי‬
‫ולא היה מקורי.‬
‫הנרטיב של האלמנה השחורה‬
‫נמכר היטב ומשך קהל גדול יותר.‬
‫את מגלה על מאהבים כמעט מדי שבוע.‬
‫אלה שהיו קיימים,‬ ‫ואלה שיוחסו לה בהמשך כדי להעצים את האגדה.‬
‫כי הרי גם זה ודאי קרה.‬
‫זה לא שהתקשורת רצתה לחשוף את הרומנים שלה,‬
‫אלא האנשים שהיו מעורבים בפשע‬
‫היו בקשר אינטימי איתה.‬
‫עמיתיי, שאני מכבד ומעריך,‬
‫לא התנהלו באופן מאוזן ובהגינות במקרה הזה.‬
‫אני גם התנהלתי כך.‬
‫אני זוכר שפרסמתי בהתחלה, כשעצרו אותה,‬
‫כתבה שקראתי שוב לאחרונה,‬ ‫שבה, למרבה מבוכתי,‬
‫כתבתי, "רוסה פראל, החשפנית…"‬
‫היא מעולם לא הייתה חשפנית.‬
‫היא מעולם לא הייתה רקדנית במועדון,‬
‫או הסתובבה חשופת חזה,‬ ‫או כל הדברים האלה שאמרו עליה.‬
‫הם יצרו דמות, כי לא היו ראיות נגדי,‬
‫וכל הראיות היו נגדו.‬
‫אז הדבר היחיד שאפשר להטיל עליי אשמה,‬ ‫להציג אותי כשותפה מלאה לפשע,‬
‫היה להציג אותי כאלמנה שחורה.‬
‫הם ניסו ליצור את הדמות הזאת‬ ‫אפילו במהלך המשפט.‬
‫כששאלו את כל העדים אם הם שכבו איתי,‬
‫גברים ונשים כאחד.‬
‫האם היה לך‬ ‫קשר רומנטי אינטימי כלשהו עם גברת רוסה?‬
‫לא.‬
‫אתה עדיין טוען‬ ‫שהיה לכם מפגש מיני אחד בלבד.‬
‫היה לי מפגש מיני אחד בלבד.‬
‫ידעת שבזמנו גברת רוסה הייתה נשואה?‬
‫לא.‬ ‫-ניהלתם מערכת יחסים אינטימית?‬
‫אינטימית באיזה מובן?‬
‫היית מאוהבת בה או נמשכת אליה?‬ ‫-לא.‬
‫לא. האם בזמנו גברת רוסה‬ ‫הייתה במערכת יחסים רומנטית נוספת?‬
‫לא.‬
‫האם ידעת שגברת רוסה‬ ‫התחילה לנהל אחר כך מערכת יחסים עם מר פדרו?‬
‫כן.‬
‫האם ידעת מה היה הסטטוס הזוגי של גברת רוסה,‬
‫עם מי היא הייתה, מי היה בן הזוג שלה?‬
‫בן הזוג שלה בזמנו היה פדרו.‬
‫האם הייתה מערכת יחסים רומנטית‬ ‫בין גברת טניה לגברת רוסה?‬
‫יחסי אהבה.‬
‫לא. אנחנו לא לסביות.‬ ‫-לא.‬
‫זה העניק לה הילה של "פאם פאטאל",‬ ‫של אישה סקסית, קינקית,‬
‫מה ששיחק לטובת צד אחד במשפט.‬
‫מנואל, אני חייב לשאול אותך.‬ ‫-כן.‬
‫האין זה נכון‬ ‫שאתה וגברת רוסה נפגשתם לעתים קרובות?‬
‫מה זאת אומרת?‬
‫שניהלתם מפגשים מיניים תכופים.‬
‫לא, רק פעם אחת.‬
‫בית המשפט היה צריך‬ ‫לאסור על אזכור העניינים האלה.‬
‫בין אם היא שכבה עם אדם זה או אחר.‬
‫אסור היה להרשות את זה.‬
‫כשכוחות החוק והסדר מצותתים לטלפון של חשוד,‬
‫כל התוכן שהמשטרה מקליטה‬
‫שהוא מחוץ להיקף החקירה,‬
‫הוא כזה שאסור לחשוף אותו בגלוי,‬ ‫ואסור לצטט מתוכו.‬
‫סלח לי, עסאם, אבל אני חייב לשאול אותך.‬
‫האם היה לך בזמנו עניין רומנטי בגברת רוסה?‬
‫לא. אני…‬ ‫-והאם לגברת רוסה היה עניין בך?‬
‫לא, לא הבחנתי בעניין כזה.‬ ‫-בסדר.‬
‫לא אז, ו… מעולם לא.‬
‫האם אפשר היה לספר את הכול‬
‫מבלי להתעמק בהיסטוריה הרומנטית שלה?‬
‫מכיוון שזה היה‬ ‫המשולש הרומנטי על כל שלוחותיו.‬
‫חשוב שיהיה ברור. בתור נציג התביעה,‬
‫אין לי שום עניין בחייו הפרטיים של אדם,‬
‫וכיצד הוא בוחר לנהל את חייו.‬
‫אבל אם בחייו הפרטיים קיימים גורמים‬
‫שמאפשרים לנו להבין‬ ‫את הפסיכולוגיה שהובילה לרצח,‬
‫וגורמים ששופכים אור על המניעים לרצח הזה,‬
‫אז יהיה לי עניין בכך.‬
‫לא כדי לשפוט, או כדי להעמיד אותו למשפט,‬ ‫או כדי ללמד אותו לקח,‬
‫אלא כדי להציג בפניכם ראיות לרצח.‬
‫האמירה, "אנחנו רק ניסינו להוכיח‬
‫"את העובדות שיסבירו את האישיות של רוסה…‬
‫- פז פרנסס‬ ‫עורכת דין פלילית -‬
‫"ויסבירו את הפשע",‬
‫מחזקת את הקשר בין החטא לפשע.‬
‫כדי לקבוע שאדם הרג אדם אחר,‬
‫אין צורך להציג בפניי את האישיות שלו,‬
‫אלא להציג הוכחה שהוא אכן הרג אותו.‬
‫רק באמצעות הסברים מפורטים,‬ ‫כלומר רק בדרך שבה זה בוצע במשפט,‬
‫בדרך שבה המשטרה הציגה את טיעוניה,‬
‫בתיאור המסלול הרגשי של רוסה‬
‫והאופן שבו היא תופסת‬ ‫מערכות היחסים האישיות והרומנטיות שלה,‬
‫המשפט יכול להיות הגיוני,‬ ‫אחרת אין בסיס לתיק.‬
‫- אחד במאי, 2017‬ ‫יום ביצוע הפשע -‬
‫באחד במאי,‬
‫רוסה ופדרו בילו עם כל המשפחה‬ ‫בבית שהיה בבעלותו של פדרו…‬
‫הם הלכו עם הוריה של רוסה ועם בנותיה.‬
‫קודם הם הלכו לקאלאפל כדי להתגלש במגלשות.‬
‫הם הכריחו אותי להתגלש.‬
‫חשבתי שזה לא בשבילי, בגלל הגיל שלי.‬
‫אבל בסוף הם הכריחו אותי להתגלש עם הבנות.‬
‫רוסה ופדרו התגלשו פעמיים או שלוש.‬
‫פדרו עם בת אחת ורוסה עם השנייה.‬
‫ואחרי שאכלנו שם צהריים הלכנו לבית שלו.‬
‫ואז הם בילו את אחר הצהריים בבית של פדרו.‬
‫אבא של רוסה ופדרו עבדו בגינה.‬
‫ואמרתי לאבא ולאימא שלי,‬
‫"אנחנו הולכים לשם כדי לנקות. רוצים לעזור?"‬
‫הם תמיד השיבו בחיוב לכל דבר.‬
‫הם תמיד היו מוכנים להושיט יד, לעזור לנו.‬
‫אימא שלי סבלה מכאבי גב.‬
‫היא לא הרגישה טוב,‬ ‫אז היא אמרה, "בואי נלך לאכול צהריים,‬
‫"אז אני אשגיח על הבנות‬ ‫בזמן ששלושתכם תנקו."‬
‫עבדנו קשה מאוד כדי לנקות חצי מהחצר‬
‫ואז כדי לפנות את כל הזבל.‬
‫עבדנו שם עד 20:00 בערך.‬
‫יום שלו עם המשפחה,‬
‫שבמהלכו רוסה פראל צילמה המון תמונות,‬
‫יותר מתמיד.‬
‫מבחינתנו, אפילו אם זה נשמע צורם,‬
‫הרבה מהתמונות האלה‬ ‫צולמו בכוונה על ידי גברת רוסה‬
‫כדי שישמשו אליבי.‬
‫זו התאוריה שלנו.‬
‫במהלך החקירה, הבנתי שאין לנו הוכחה ישירה,‬
‫וזה מה שהפך את המשפט למורכב כל כך.‬
‫כל הראיות היו נסיבתיות.‬
‫עמיתיי ואני הגענו למסקנה‬
‫שחיוני מאוד להוכיח שהיה תכנון.‬
‫למה? כי אם נוכיח שהיה תכנון,‬
‫כבר לא יהיה משנה מי ביצע את המעשה.‬
‫- 12 בינואר, 2017‬ ‫שלושה חודשים לפני הפשע -‬
‫כדי להבין איך הכול התנהל‬ ‫ומדוע הרצח של פדרו התרחש,‬
‫אנחנו צריכים לחזור לינואר 2017.‬
‫אלברט לופס הגיע לביתה של רוסה פראל‬
‫באמונה שהוא עדיין מנהל איתה קשר רומנטי,‬
‫ומגלה שהיא גרה עם פדרו רודריגס.‬
‫האם זה נכון שמר אלברט מגלה‬
‫בסביבות 12 בינואר 2017,‬ ‫שאת ופדרו מנהלים קשר זוגי,‬
‫מה שיצר עימות בינך לבין מר אלברט?‬
‫באותו יום הם לא הגיעו לעימות פיזי,‬
‫כי הוריתי לפדרו להישאר בפנים‬ ‫ולהתרחק מהוויכוח.‬
‫עשיתי סצנה רק איתה‬ ‫בעקבות מה שגיליתי כשהגעתי.‬
‫סצנה שלא הייתה מעבר לשלושה עלבונות,‬
‫שבה אמרתי לה, במילים עדינות,‬ ‫שתלך לעזאזל, ואז עליתי על האופנוע ונסעתי.‬
‫- 29 בינואר, 2017‬ ‫מאת: אלברט לופס -‬
‫- אל: רוסה מריה פראל -‬
‫- את זונה! אין לך מושג מה את עושה לי.‬ ‫אני שונא אותך בכל ליבי. -‬
‫- אהבתי אותך והתכוונתי‬ ‫לוותר על הכול בשבילך ובשביל הבנות. -‬
‫- עכשיו בכיתי על הבגידה הכי גרועה בחיי. -‬
‫- בבקשה אל תדברי איתי שוב לעולם. -‬
‫- בתחנה כולם יודעים‬ ‫על מה שאת והחזיר הזה עשיתם. -‬
‫- אני לא מתבייש להיות נבגד,‬ ‫כי אני שווה יותר מכם. -‬
‫- את מגעילה אותי.‬ ‫אני כותב בדמעות של חוסר אונים, -‬
‫- אבל לעולם לא אסלח לאף אחד מכם. -‬
‫- ואם אי פעם אעזוב את המשטרה‬ ‫וכבר לא יהיה לי אכפת, -‬
‫- את תשמעי ממני שוב. -‬
‫- אל תעזי לענות, חתיכת זונה! -‬
‫להודעת הדוא"ל הזו קדמו 77 הודעות דוא"ל‬
‫שבהם היא ביקשה ממני שנחזור להיות ביחד,‬
‫ושהדברים אינם כפי שהם נראים.‬
‫הדברים היו ברורים.‬
‫אחרי התקרית שבה‬ ‫הוא הגיע אליי הביתה ופרץ בצעקות ובהעלבות,‬
‫וכשזה כבר הגיע לסף אלימות,‬
‫התחלתי לפחד ממנו.‬ ‫-בסדר.‬
‫את אומרת שפחדת ממנו, עם זאת,‬ ‫אני רוצה להראות לך את הודעת הדוא"ל הבאה.‬
‫ההודעה נשלחה ממר פדרו ב-22:00:05,‬
‫וכעבור ארבע דקות,‬
‫אחרי שמר אלברט, שממנו פחדת,‬
‫איים על חיי בן הזוג שלך,‬
‫את כותבת לו,‬ ‫"שלא תטעה, אני לא שלו ומעולם לא אהיה שלו".‬
‫כעבור 24 דקות,‬ ‫"הייתי רק שלך. אני רוצה להמשיך להיות שלך".‬
‫מה שמפתיע, מבחוץ,‬
‫למרות שאני חושב‬ ‫שזה עקבי מבחינה פסיכולוגית,‬
‫והרי הפסיכולוגיה של הנאשמים‬ ‫היא מפתח עבורנו,‬
‫הוא שגברת רוסה מכחישה בכל הזדמנות‬
‫שיש לה משהו עם מר פדרו.‬
‫פחדתי להגיד לו שאני בקשר זוגי עם פדרו.‬
‫חששתי שהוא ייגש לפדרו ויפתח בוויכוח מיותר.‬
‫חשבתי שעם הזמן אוכל לספר לו.‬
‫שהוא יצליח להירגע עם הזמן,‬
‫ושבבוא העת הוא יתגבר על האובססיה שלו איתי.‬
‫ניסית להרוויח זמן במשפט,‬ ‫"הייתי רק שלך. אני רוצה להמשיך להיות שלך"?‬
‫כך את מרוויחה זמן עם מר אלברט?‬
‫זו הטענה שלך?‬
‫זו הייתה הדרך הגרועה שלי בזמנו.‬
‫בית המשפט אף פעם לא בוחן,‬ ‫ולרוב שופט לשלילה,‬
‫התנהגויות של נשים‬ ‫שנפוצות מאוד במערכות יחסים.‬
‫איזו התנהגות של הישרדות‬ ‫מופיעה לעתים קרובות‬
‫אצל נשים במערכות יחסים?‬
‫הימנעות.‬
‫לשאלות התובע,‬
‫"למה לא סיפרת לאלברט שאת עם פדרו?"‬
‫"האם כבר רקמת תוכנית מרושעת?"‬
‫"לא, כי לא רציתי בעיות.‬
‫"לא רציתי לתת לאלברט הסברים. נקודה."‬
‫זה העניין שלגביו עלו שאלות.‬
‫אסטרטגיית ההתמודדות עם החיים‬ ‫דרך הימנעות מעימותים,‬
‫שהיא נפוצה מאוד‬ ‫בנשים שנמצאות במערכת יחסים שתלטנית,‬
‫נבחנה בחקירה הזאת.‬
‫- 30 בינואר, 2017 -‬
‫- 27 במרץ, 2017 -‬
‫- אלברט לופס‬ ‫היי, כשתגיעי לתחנה היום -‬
‫- כולם יחכו לראות מתי ניתקל זה בזה. -‬
‫- רכילות טיפוסית בניסיון להמשיך ללכלך -‬
‫בסוף מרץ, מר אלברט‬
‫ניסה לחדש את הקשר עם גברת רוסה,‬ ‫נדמה לי דרך פייסבוק,‬
‫אבל הוא משתמש בנימה שונה.‬
‫- אלברט לופס‬ ‫אולי כשנתקל זה בזה -‬
‫- נעמיד פנים כאילו כלום לא קרה? -‬
‫- רוסה פראל -‬
‫- אלברט לופס‬ ‫הבנתי, את לא מעוניינת -‬
‫- למה חסמת אותי בוואטסאפ? -‬
‫- הבטלן מקנא כל כך? -‬
‫- אל תהיה כזאת, טמבלית,‬ ‫את יודעת שיש לי לב זהב. -‬
‫- לא אעשה לך עוד צרות. -‬
‫- תסמכי עליי, מעולם לא שיקרתי לך. -‬
‫אבל בשלב הזה ההודעות לא היו מאיימות,‬
‫הן לא היו מלאות שנאה,‬
‫הן לא נראו לי‬
‫כנובעות מסיטואציה זהה לזו שהייתה בינואר.‬
‫הרושם שלי היה‬ ‫שזה נכתב בלשון ידידותית יותר.‬
‫אנחנו לא יכולים להעריך‬
‫אם באותו שלב רוסה הייתה מעוניינת להמשיך‬
‫את מערכת היחסים‬ ‫הרומנטית או המינית עם אלברט.‬
‫אבל הבחנו בשינוי שחל בה‬
‫החל מאפריל, כאשר היא קיבלה את הטבעת.‬
‫הבחנו בשינוי גדול שחל בה וגם בו.‬
‫בואי נתייחס לשמונה באפריל.‬ ‫יום הטבעת המפורסם.‬
‫האם קבעתם במפורש להיפגש‬ ‫כשהיית עם החברות שלך?‬
‫חשבתי שעדיף יהיה לא להיפגש‬ ‫כדי להימנע מאי הבנות,‬
‫כדי להימנע מתקרית זהה לקודמת,‬
‫וכך הדברים יהיו ברורים יותר.‬
‫באותו יום אמרתי לו,‬ ‫"אני לא אפגוש אותך במועד אחר,‬
‫"אבל כרגע אני עם החברות שלי,‬
‫"כלומר עכשיו זה לא יהיה מפגש אינטימי‬ ‫שבו עלולה להיות אי הבנה מצידך,‬
‫"אז אתה יכול לבוא להגיד שלום‬ ‫אם תוכל לצאת מהמשמרת…"‬
‫הוא היה לבוש במדים וניגש אליה,‬
‫השליך לעברה את הטבעת,‬ ‫ואמר, "למקרה שתרצי לחשוב על זה".‬
‫כדי שתשקול אפשרות שנחזור לעבוד ביחד.‬
‫כי אמרתי לה כמה פעמים בשיחות שציינת,‬
‫והיא עדיין התלבטה.‬
‫אז אמרתי לעצמי, "אולי זה ישכנע אותה".‬
‫עם טבעת, כדי שתחזרו לעבוד ביחד.‬
‫כן, לחזור לעבוד.‬ ‫אם זה היה מוביל למשהו אחר, לא הייתי מסרב.‬
‫נתינת הטבעת הייתה סמל,‬
‫שפירושו, "אני מוכן לעשות כל מה שיידרש.‬
‫"הפעם זה שונה.‬ ‫אני אפילו עושה זאת מול החברות שלך.‬
‫"הפעם זו טבעת, הסמל האולטימטיבי למחויבות.‬
‫"מחויבות שמשמעותה משפחה, ילדים."‬
‫והיא השתעשעה עם שתי הטבעות.‬
‫אחד הרגעים הכי מזעזעים במשפט‬
‫היה כשחברה שלה העידה‬ ‫שבזמן שהיא שתתה קפה,‬
‫רוסה ענדה טבעת בכל יד.‬
‫הטבעת של פדרו והטבעת של אלברט.‬
‫היא החליטה בסופו של דבר?‬
‫נניח, "אני אגיד כן ואעזוב את פדרו",‬
‫או "אחזיר את הטבעת לאלברט".‬
‫לא. לא ברגע הזה.‬
‫היא לא אמרה,‬
‫"אני חושבת שפדרו טוב יותר", או משהו כזה?‬
‫בסוף, כן, היא בחרה בפדרו.‬
‫ספרי לנו על זה. מה היא אמרה?‬
‫מה היו מילותיה, "אני בוחרת בפדרו"?‬
‫מילה במילה?‬
‫כמה שתוכלי.‬
‫"הוא מתלבש ומזיין טוב יותר."‬
‫סליחה?‬ ‫-"הוא מתלבש ומזיין טוב יותר".‬
‫לא, זה לא נכון.‬
‫זה לא נכון. מה שנכון זה שהן כל הזמן שאלו,‬
‫"מה את מתכוונת לעשות?"‬ ‫ברור שהשאלה הזאת עלתה.‬
‫ואמרתי, "אני אשאר עם פדרו".‬
‫כבר בהתחלה. לא היה שום ספק.‬
‫לא היה ספק כבר זמן רב.‬
‫ואם לא אהיה עם פדרו,‬ ‫אהיה לבד, אבל לא עם אלברט.‬
‫היא חשבה שזה מצחיק‬
‫לספר את הבדיחה בבית המשפט…‬
‫מכיוון שהם מדברים על סקס‬
‫ומדברים על דברים שאני אוהבת, ו…‬
‫לא הייתה שום שאלה. לא.‬
‫ההחלטה שלי הייתה ברורה.‬ ‫ראשית, כי הוא קיבל את הבנות שלי.‬
‫והוא השקיע מאמץ‬ ‫במערכת היחסים איתי, בהיכרות איתי,‬
‫בניסיון להכיר אותן.‬
‫והיו לו מחוות יפות כלפי הבנות שלי.‬
‫הוא נהג לומר,‬ ‫"אני לא רוצה לתפוס את המקום של רובן,‬
‫"אני פשוט רוצה להיות בן זוגך,‬
‫"ואני רוצה להיות מישהו מיוחד עבורן."‬
‫הוא נהג לומר לי, "אני לא אהיה הדוד,‬ ‫כי כבר יש להם דודים, אז אהיה ה'טיטי' שלהן.‬
‫"אני רוצה שהם ידעו שאני מישהו מיוחד‬
‫"שיהיה שם כדי ללמד ולעזור להן,‬
‫"שיהיה שם לכל דבר שהן יצטרכו."‬
‫הוא התחיל להעיר בי משהו שהיה רדום.‬
‫התחושה הזאת של חלק מהיותך אישה.‬ ‫רגע, השיחה עומדת להתנתק.‬
‫במשפט, לעיתים נדירות,‬
‫צצות ראיות חדשות‬
‫לפני המשפט או במהלכו.‬
‫אבל במקרה הזה קרה דבר מסקרן.‬
‫הוצגו ראיות בבית המשפט‬
‫שכללו את כל החומר‬ ‫שהיה בטלפון הנייד של רוסה פראל.‬
‫מספר רב של קבצים, אלפים על גבי אלפים.‬
‫והם מצאו שיחה מ-19 באפריל.‬
‫הודעה קולית שרוסה פראל שלחה לאלברט לופס…‬
‫…שבה היא פונה אליו בשם החיבה שהיא נתנה לו.‬
‫כשמאזינים להודעה באופן אובייקטיבי,‬ ‫היא מצמררת.‬
‫היי, טמבל, הטלפון שלך כבוי.‬
‫טוב, נסעתי לקפרבו‬
‫וקיבלתי הנחה לפורט אוונטורה.‬
‫חשבתי שאם נעשה את זה,‬
‫נוכל לנסוע לפורט אוונטורה‬ ‫בסוף השבוע הבא וללון שם עם הבנות.‬
‫מה דעתך?‬
‫גברת רוסה, ספרי לי על ההודעה הקולית הזאת.‬
‫אין לה שום קשר לאלברט.‬
‫אני לא מבינה למה…‬ ‫טוענים שהכינוי קשור אליו.‬
‫אני משתמשת במילים כאלה‬ ‫כדי להימנע משימוש בשפה גסה ליד בנותיי.‬
‫אני אומרת, "טמבל",‬ ‫"טיפש", "טיפשון" ועוד הרבה כאלה.‬
‫גברת רוסה, יש לנו אלפי עמודים. אלפים.‬
‫ואני שואל, האם תוכלי להצביע על שיחה אחת,‬
‫שיחת אחת או הודעת דוא"ל אחת,‬
‫שבה את קוראת "טמבל" למישהו אחר מלבד אלברט?‬
‫אני אומרת לך שאני אומרת את זה מילולית,‬
‫כשאני מדברת, אני אומרת את זה‬ ‫כדי שהבנות לא ישמעו.‬
‫בטלפונים של שניהם יש אלפי שיחות‬
‫ומאות הודעות וואטסאפ ודוא"ל.‬
‫אם יוכיחו לי שהיא קוראת למישהו אחר "טמבל",‬
‫אולי אחשוב שההודעה נועדה למישהו אחר.‬
‫זה לא הוכח.‬
‫המומחים הסבירו, והם יכולים‬ ‫להראות לנו כיצד הם עשו זאת,‬
‫שניים או שלושה דברים על ההקלטה הזאת.‬
‫ראשית, לפי הג'י-פי-אס של הטלפון שלך,‬
‫היית בקפרבו ב-19 באפריל 2017,‬
‫ובתחילת ההודעה אמרת, "נסעתי לקפרבו".‬
‫שנית, ב-15:24, בדיוק לפני כן,‬ ‫ניסית להתקשר פעמיים למר אלברט.‬
‫לא למר מנואל, אלא למר אלברט.‬
‫ומייד אחרי ההודעה הקולית הזאת,‬
‫מייד אחריה, האדם הראשון‬ ‫שדיברת איתו היה מר אלברט.‬
‫ההקלטה הזו הייתה בטלפון הנייד של רוסה,‬
‫אבל היא לא הייתה חלק משיחה,‬
‫כלומר זה היה קובץ שמע מהמכשיר‬
‫שלא כלל את מה שהמומחים מכנים "מטא-נתונים",‬
‫כלומר נתונים שמפרטים את התאריך,‬ ‫השעה, המקום ואת כל שאר המידע.‬
‫היה בו רק התאריך שבו הקובץ שונה לאחרונה.‬
‫ההגנה אמרה‬
‫שייתכן שמדובר בהודעה מלפני שלוש שנים,‬
‫אבל במקרה, ב-19 באפריל,‬
‫בזמן הקלטת ההודעה,‬
‫היא אוכנה ליד סופרמרקט קפרבו.‬
‫את נוסעת לקפרבו לעתים קרובות?‬
‫אולי לא בכל יום, אבל לעתים קרובות,‬
‫כי יש אחד ליד בית הספר של הבנות שלי,‬
‫ואני קונה שם בדרך לבית הספר‬
‫או בדרך חזרה.‬
‫הסנגורים מודעים לכך‬ ‫שההקלטה הזאת חסרת ערך בפני עצמה,‬
‫אבל במסגרת ההקשר,‬ ‫במסגרת האסטרטגיה של התביעה,‬
‫היא בעלת ערך רב.‬
‫אז באופן הגיוני מאוד וכפי שראוי,‬
‫הם מנסים בכל כוחם‬ ‫להוכיח שהיא לא הוקלטה באותו יום.‬
‫לסיכום הנושא הזה,‬
‫למה התכוונת ב"אם נעשה את זה"?‬
‫אני לא יודעת למה התכוונתי בזמנו.‬
‫עם כל התוכניות שהיו לנו עם מנואל,‬
‫זה בטח היה טיול אופנועים שתכננו, או…‬
‫מה זה "זה"?‬
‫לתביעה היה ברור‬ ‫שהכוונה ב"זה" הייתה להרוג את פדרו.‬
‫יש לזה ערך רב.‬
‫למה יש בכך ערך רב?‬
‫דנתי בנושא הזה שוב ושוב עם עמיתיי.‬
‫ניתחתי כל מילה עד זרא.‬
‫יש לכך ערך רב מכיוון שהיא אומרת "נעשה",‬
‫בגוף ראשון ברבים.‬
‫אבל אם תהרגי את פדרו,‬
‫את תיסעי לפורט אוונטורה בסוף השבוע הבא?‬
‫תצטרכי לעשות הצגה שלמה, נכון?‬
‫לנסוע לפורט אוונטורה‬ ‫עם המאהב שלך ושותפך לפשע?‬
‫זה נראה לגמרי לא הגיוני, נכון?‬
‫היא צריכה להיות פסיכופתית אמיתית.‬
‫והאבחנה הזאת לא צוינה‬ ‫באף אחד מהדוחות הפסיכולוגיים שלה.‬
‫זה יכולה הייתה להיות התגלמות קור הרוח.‬
‫אבל לא ידוע מהי הכוונה ב"זה".‬ ‫"זה" יכול להיות כל דבר.‬
‫זה יכול להיות לעשות מנגל.‬
‫צפיתי במשפט בכל יום, הייתי שם,‬
‫ובכנות, כל הטענות שנאמרו על ידי התובע‬
‫לא היו הגיוניות או מוצקות.‬
‫שום דבר לא הוכיח את אשמתה.‬ ‫שום דבר לא אפשר לו לומר, "זו ההוכחה".‬
‫חשבנו, לפחות אני חשבתי,‬
‫שזה לא יגיע רחוק כל כך,‬
‫כי אשתי הייתה חולה.‬
‫היא כבר הייתה בדעיכה.‬
‫כל זה כאב לה מאוד,‬ ‫במיוחד כשהבינה שלא אשתחרר,‬
‫כשהיא ראתה את כל ההגבלות,‬ ‫את כל מה שקרה לי,‬
‫ואת כל מה שנאמר.‬
‫- שלושה בפברואר, 2020‬ ‫היום הראשון של המשפט -‬
‫אשתי חזרה ואמרה, "אבל למה?‬
‫"למה היא צריכה להיות בכלא?‬ ‫היא לא עשתה כלום. למה היא כלואה?"‬
‫וכמובן, איך אני יכול להסביר‬ ‫אם המוח שלה לא מסוגל לתפוס?‬
‫לא משנה כמה הסברתי וסיפרתי לה על זה…‬
‫אני חייב לומר שזה קשה מאוד. באמת.‬
‫התקשרתי בבוקר ושאלתי, "מה שלומה?"‬
‫הוא אמר, "המדדים שלה הם כך וכך…"‬
‫ואני אמרתי, "היא החזיקה מעמד שבוע,‬
‫"היא התאוששה מהניתוח.‬ ‫אל תדאג, היא תתגבר על זה."‬
‫אחרי כל מה שהיא עברה, איך ייתכן שלא?‬
‫ואבא שלי אמר לי, "כבר לא".‬
‫התקשרתי שוב ושוב כדי לבדוק‬ ‫אם מצבה השתפר ואם היא התאוששה,‬
‫והוא ביקש ממני לחכות,‬ ‫כדי שבכל זאת אולי היא תצליח…‬
‫כל זה.‬
‫והיא לא הצליחה.‬
‫לא דמיינתי שמשהו כזה יקרה.‬
‫משהו פתאומי כל כך‬
‫כשאני רחוקה כל כך,‬ ‫הרי תמיד הייתי קרובה אליה כל כך.‬
‫תראה!‬
‫אני עדיין לא מצליחה לעכל את זה, בכנות.‬
‫אני עדיין לא מצליחה לעכל את זה, כי אני כאן‬
‫ולא בבית כדי לראות שהיא לא שם.‬
‫בואי נמשיך, גברת רוסה.‬
‫הרשי לי לסכם.‬
‫היה את העניין עם הטבעת בשמונה באפריל,‬ ‫ההודעה הקולית ב-19 באפריל.‬
‫בואי נמשיך ליום שאחריו.‬
‫יום אחרי ההקלטה מ-19 באפריל.‬
‫מר אלברט רכש טלפון "לייקה".‬
‫את יודעת לאיזה טלפון אני מתכוון?‬
‫כן.‬ ‫-יופי.‬
‫את הטלפון הזה קנה אלברט לופס ב-20 באפריל.‬
‫כלומר ביום שאחרי‬
‫ההודעה שקיבל מרוסה שאמרה לו,‬
‫"בוא ניסע לפורט אוונטורה עם הבנות",‬
‫וכמה ימים אחרי שהוא נתן טבעת לרוסה.‬
‫אז נראה שב-20 באפריל‬
‫הייתה להם כוונה להוציא לפועל את התוכנית‬
‫לסיים את חייו של פדרו.‬
‫- אפריל 2017 -‬
‫- 27 בחודש, הודעת פייסבוק -‬
‫- שמונה בחודש, טבעת -‬
‫- 19 בחודש, הודעה קולית -‬
‫גם הטלפון הזה חשוב יותר מכפי שנראה,‬
‫וברור שאין לו חשיבות גדולה‬
‫בתור ראיה בודדת.‬
‫הוא חשוב‬
‫מכיוון שבטלפון הזה נעשה שימוש‬ ‫רק בשני מקרים משמעותיים ורלוונטיים.‬
‫ראשית,‬
‫הטלפון הזה נקנה ב-20 באפריל‬
‫ומייד אחרי הרכישה, או כמה שעות לאחר מכן,‬
‫מר אלברט הולך לאזור‬ ‫שתואם לכתובת של גברת רוסה.‬
‫באותו היום,‬
‫גברת רוסה עשתה שיחה שלא נענתה למספר הזה.‬
‫הטלפון הזה יופעל‬
‫רק בלילה של אחד במאי,‬
‫ובלילה של שניים במאי‬ ‫יבוצעו ממנו שני שיחות שלא נענו.‬
‫מצד אחד, ברור שהם חידשו‬ ‫את מערכת היחסים ביניהם.‬
‫מצד שני, יש סדרה של אירועים ונסיבות‬
‫שמעידים על כך שהם זממו משהו.‬
‫כשהחוקרים עברו על הנתונים לאחר הפשע,‬
‫ברגע שהם חשדו ברוסה ואלברט,‬
‫הם הבינו ששניהם התקשרו זה לזה בקצב מטורף.‬
‫הטלפונים מספרים לנו הרבה דברים.‬
‫הם מספרים לנו, קודם כול,‬
‫מהו מספר השיחות ומשך השיחות,‬
‫כלומר אופן ההתקשרות בין אנשים.‬
‫אבל טלפון גם נותן לנו את המיקום שלהם,‬
‫היכן המתקשר ומקבל השיחה‬ ‫נמצאים בכל רגע נתון.‬
‫לכן אפשר להציב את רוסה ואת אלברט ביחד‬
‫באזורים שתואמים לכתובת ביתה של רוסה‬
‫במקרים רבים שבהם מר פדרו לא היה שם.‬
‫השארתי את הבנות ואני בדרך הביתה.‬
‫נקווה שהבחור הזה ילך בקרוב.‬ ‫אני אעדכן אותך.‬
‫כשאגיע הביתה אעשה כביסה ואשטוף כלים,‬
‫ואודיע לך ברגע שהוא ילך.‬
‫הדבר החריג ב-25 בחודש‬ ‫הוא לא רק הפגישה שלהם,‬
‫אלא גם ההודעות הקוליות שהיא שלחה לו.‬
‫מה שמרשים בהודעות הקוליות האלה הוא הזלזול‬
‫שהיא מפגינה כלפי פדרו.‬
‫אני אתעלם ממנו קצת‬ ‫ואולי הוא יעזוב מוקדם יותר.‬
‫אני שואל אותך, האם זו נראית לך דרך ראויה‬
‫לדבר על בן הזוג שלך?‬
‫והאם זו דרך הולמת לדבר עם מישהו‬
‫שאת מזמינה לביתך,‬ ‫בעוד שלטענתך לא רצית שום קשר איתו?‬
‫לא נראה לי חריג לנסות להאיץ את העניינים,‬
‫כי הזמן חלף,‬ ‫והטבעת נשארה אצלי מאז שמונה באפריל,‬
‫ועדיין לא התאפשר לי להחזיר לו אותה.‬
‫ולומר "הבחור הזה" ו"אתעלם ממנו קצת"?‬
‫זו דרך ראויה לדבר על בן הזוג שלך?‬
‫כפי שאמרתי, ניסיתי לזרז את העניינים.‬
‫כלומר לדאוג שפדרו יצא בזריזות?‬
‫באותו זמן רציתי להאיץ את העניינים‬ ‫כדי שאוכל להחזיר את הטבעת.‬
‫לא הייתה לי הזדמנות אחרת‬ ‫לפגוש את אלברט כדי לתת לו את הטבעת.‬
‫- 25 באפריל, 2017 -‬
‫- 15 באפריל, 2017 -‬
‫- רוסה פראל 17:22‬ ‫הייתי מאושרת כל כך -‬
‫- כי הוא נתן לי את כל מה שרציתי,‬ ‫הוא בא לקובלאס -‬
‫- רצה להתחתן, הכול… -‬
‫- אבל עכשיו אנחנו מתווכחים מדי יום -‬
‫- ז'ודיט 17:25‬ ‫שיט. -‬
‫אנחנו לא מסיקים מכך‬ ‫שאת ומר פדרו הייתם ביחסים טובים.‬
‫את אומרת, "אנחנו מתווכחים מדי יום".‬
‫באותו יום היה לי ויכוח, או…‬
‫אני לא יודעת אם "ויכוח" זו המילה המתאימה.‬
‫היינו שני אנשים‬
‫שסיימו מערכות יחסים קודמות,‬ ‫עם ילדים מבני זוג קודמים.‬
‫תרשי לי להפריע. התווכחתם בכל יום או לא?‬
‫לא.‬ ‫-אז בעצם כאן‬
‫את לא אומרת את האמת לחברתך ז'ודיט?‬
‫לא אמרתי את האמת.‬
‫אולי הגזמתי כי כעסתי באותו רגע.‬
‫זו תקופה של עליות ומורדות.‬
‫יום או יומיים לפני הפשע,‬
‫פדרו יכול היה‬ ‫להכריז על אהבתו העצומה לרוסה,‬
‫וארבעה ימים קודם לכן‬ ‫יכול היה להיות להם משבר רציני.‬
‫כך זה היה.‬
‫תרשי לי לנסח מחדש.‬
‫"אלברט לא היה ידידותי כל כך‬ ‫עם כל הנשים", כדברייך.‬
‫"התאהבתי מאלברט עד מעל הראש."‬
‫החברה שלך אמרה,‬
‫"דברים השתבשו ביניכם‬ ‫ועכשיו שניכם חיים את החיים שלכם."‬
‫ואת מגיבה, ושימי לב לתגובה שלך,‬
‫"לעולם אין לדעת.‬
‫"אם הוא שינה את צורת המחשבה שלו,‬ ‫וייתן לי את מה שאני רוצה,‬
‫"ואילו לא הייתי עם הבחור הזה…"‬
‫כן.‬
‫ואז את אומרת,‬
‫"הבלתי אפשרי הוא פשוט קשה יותר."‬
‫זה לא אומר‬ ‫שרציתי להרוג אותו או לעזוב אותו.‬
‫נפרדתי פעמים רבות מבני זוג,‬
‫וזה לא אומר…‬
‫במערכת יחסים אפשר לנהל המון ויכוחים.‬
‫יכולים להיות רגעים שבהם את לא…‬
‫אלה שטוענים שהם‬ ‫מעולם לא התווכחו עם בן הזוג,‬
‫או שמעולם לא חשבו, "היום אעזוב את הבית,‬
‫"אצא מכאן ואחזור אחר כך",‬
‫הם שקרנים.‬
‫- 15 באפריל, 2017‬ ‫הוואטסאפ של ז'ודיט -‬
‫הפרשנות שלנו היא שאחרי השמונה בחודש,‬
‫הם מתחילים לנסות לשער‬
‫מה יהיה כרוך בחידוש מערכת היחסים שלהם.‬
‫זו הסברה שלנו.‬
‫אנחנו גם סוברים שרוסה מראה לאלברט, איכשהו,‬
‫שפדרו יהווה מכשול‬ ‫לחידוש מערכת היחסים ביניהם.‬
‫זו הסברה שלנו.‬
‫ובמהלך התקופה, הם מתקשרים זה לזה‬ ‫כ-50 פעם לפני סוף אפריל.‬
‫זה חשוב.‬
‫- רוסה - אלברט (אפריל 2017) -‬
‫- ארבעה בחודש‬ ‫רוסה 2 שיחות, אלברט 2 שיחות -‬
‫- שמונה בחודש‬ ‫רוסה 2 שיחות, אלברט 6 שיחות -‬
‫זה לא לגמרי נכון,‬
‫כי למרות שהם ביצעו 50 שיחות,‬ ‫רק ב-31 מהן היה תוכן כלשהו.‬
‫השאר הן שיחות שלא נענו, שבהן הם לא דיברו.‬
‫אבל אם התביעה רוצה לומר שהתכנון‬
‫התרחש בין מסירת הטבעת בשמונה באפריל‬
‫ובין ההודעה הקולית ב-19 באפריל,‬
‫היו רק ארבע שיחות באותו מרווח זמן‬
‫שמסתכמות ב-30 דקות.‬
‫ליתר דיוק, 28 דקות.‬
‫כלומר הם היו צריכים לתכנן רצח‬ ‫במהלך אותן 28 דקות.‬
‫תראה, אני חושב…‬
‫העובדה שיש ארבע…‬
‫העובדה שיש ארבע שיחות‬
‫עשויה להגיד שהם אמרו "נעשה את זה",‬ ‫אבל לא "איך נעשה את זה".‬
‫אני מצליח להסביר את עצמי?‬
‫מה שחשוב כאן‬ ‫היה קבלת ההחלטה לעשות את זה.‬
‫ואז האופן שבו זה יתבצע‬
‫ייקבע בשיחה אחת או שתיים,‬ ‫או בפגישה שלהם ב-25 בחודש.‬
‫או שאולי הם קבעו להיפגש ללא טלפונים.‬
‫לעולם לא נדע.‬
‫ייתכן שהם גם תקשרו בטלגרם,‬
‫ושם ההודעות אינן נגישות לנו.‬
‫כך שהטענה שהם לא תקשרו שוב,‬
‫ושלא הייתה להם אפשרות אחרת לתקשר,‬
‫ניתנת להפרכה.‬
‫האמת היא שאנחנו לא יכולים להסתכן בהנחות.‬
‫אנחנו זקוקים לראיות,‬
‫לכן איננו יכולים לקבל השערות‬
‫שהם תקשרו באמצעות טלגרם, או איתותי עשן,‬
‫או כל אמצעי אחר.‬
‫או אם הם נפגשו יותר או פחות.‬
‫הראיות שיש לנו הן שצריכות לקבוע,‬ ‫לא הראיות שאין לנו.‬
‫הלילה האחרון שביליתי עם פדרו…‬
‫- 30 באפריל, 2017‬ ‫יום לפני הפשע -‬
‫היה מיוחד מאוד עבורי.‬
‫היה לי קשה מאוד‬
‫בכל פעם שהבנות שלי הלכו לאבא שלהן.‬
‫אז פדרו החליט לנסות לעודד אותי.‬
‫יצאנו לארוחת ערב. יצאנו לטיול על החוף.‬
‫כל הדיבורים על תכנון אינם הגיוניים.‬
‫כל הדברים האלה שהתובע המציא‬
‫בטענה שאנחנו תכננו‬
‫הם חסרי כל היגיון,‬
‫כאשר בלילה שלפני כאן צעדתי על החוף,‬
‫אכלתי ארוחת ערב והתנתקתי מהעולם.‬
‫זה לא הגיוני שיקרה לי מה שקרה למחרת.‬
‫- אחד במאי, 2017‬ ‫21:37 -‬
‫קבענו שב-21:38 הם הגיעו הביתה.‬
‫איך? באמצעות איכון הטלפונים שלהם.‬
‫החל מהנקודה הזאת, חשוב מאוד‬
‫שנהיה מדויקים מאוד בתיאור הדקות,‬
‫מכיוון שזהו עניין חשוב ביותר.‬
‫ב-21:51 התקשרת למר אלברט.‬
‫זו הייתה שיחה שלא נענתה.‬ ‫-כן.‬
‫הוא לא ענה.‬
‫נכון.‬ ‫-למה התקשרת?‬
‫כי קיבלתי הרבה מאוד הודעות מאלברט‬
‫ולא יכולתי לקרוא את כולן.‬
‫היה קל יותר להתקשר אליו ולהגיד,‬ ‫"תפסיק לשלוח הודעות".‬
‫ב-21:53 היא מתקשרת שוב למר אלברט,‬ ‫והפעם יש תוכן בשיחה.‬
‫כלומר מר אלברט עונה‬ ‫והם מדברים במשך ארבע דקות.‬
‫הלוואי שיכולנו לדעת על מה הם דיברו,‬
‫כי אין ספק שזה היה המפתח להבנת ההתרחשות.‬
‫אמרנו 21:53, ובאופן מקרי,‬
‫עשר דקות לאחר מכן, 11 דקות ליתר דיוק,‬
‫מר אלברט הפעיל בפעם הראשונה‬
‫את טלפון ה"לייקה" שלו‬ ‫וביצע אלייך שיחה שלא נענתה.‬
‫המשטרה והתובע‬
‫סימנו את השיחה הזאת כזו שבה‬ ‫הם החליטו להוציא לפועל את התוכנית שלהם.‬
‫המושבעים סברו שקיימת הוכחה לטיעון‬
‫שהם ניצלו‬
‫את הרגע שבו הוא ישן או נח כדי להרוג אותו.‬
‫פדרו היה אדם חזק, די חסון.‬
‫הוא לא היה אדם שאפשר להכניע בקלות.‬
‫אני מאמין שרוסה‬ ‫לא השאירה דברים ליד המקרה.‬
‫היא נתנה לו חומר שינטרל אותו,‬ ‫כדי שהוא יהיה חצי ישן ומחוסר הכרה.‬
‫בכל מקרה, נשללה ממנו‬ ‫היכולת להגיב ולהגן על עצמו‬
‫כשאלברט הגיע.‬
‫ואני חושב שהוא האדם‬ ‫שהשתתף באופן פעיל ברצח.‬
‫נקבע שהם עשו זאת‬ ‫בעיקר בהסתמך על העדות של אנטוניה.‬
‫אנטוניה היא בת הזוג החדשה של רובן,‬ ‫בעלה לשעבר של רוסה.‬
‫האם זה נכון שבפנקס הכתובות שלך,‬ ‫גברת אנטוניה, בת זוגו של מר רובן,‬
‫נרשמה כ"אנטוניה הכלבה"?‬
‫כן, הייתה לנו מערכת יחסים גרועה מאוד.‬
‫האישה הזאת מספרת‬
‫שהבת הבכורה של רוסה‬
‫סיפרה לה דברים‬
‫שמוכיחים שרוסה לקחה חלק פעיל בפשע.‬
‫מאחר שבתה הבכורה של רוסה הייתה קטינה,‬
‫במהלך החקירה הראשונית‬ ‫מונה עבורה סנגור ציבורי,‬
‫שקבע שמכיוון שלילדה‬ ‫עומדת הזכות שלא להעיד נגד אימה,‬
‫היא תוכל לממש את הזכות הזאת.‬
‫יש עוד משהו שאני רוצה להבהיר,‬
‫כי זה נאמר בפרסומים ובמקומות רבים‬
‫וזה יוצר בלבול.‬
‫הרבה אנשים אומרים,‬ ‫"אפילו הבנות שלה אמרו שהן ראו אותה".‬
‫או "הבנות שלה אמרו".‬
‫לא. הבנות שלי לא אמרו דבר‬ ‫כי הן לא ראו דבר.‬
‫אני רוצה שזה יהיה ברור מאוד.‬
‫אל תתבלבלו. הבנות שלי לא ראו דבר.‬
‫אנטוניה, בת הזוג של האקס שלי,‬ ‫היא זו שהעידה.‬
‫מתי? איך?‬
‫וחוץ מזה, אני מבקש ממך לחזור מילה במילה,‬
‫ולא לתת לנו פרשנות משלך.‬ ‫אני רוצה את המילים המדויקות של הקטינה‬
‫כשהיא סיפרה לך על תקרית שהיא הייתה עדה לה.‬
‫רק רגע בבקשה.‬ ‫-תראה…‬
‫לא, חכי.‬
‫באותו רגע, השופט עצר את ההליכים‬
‫בהבנה שאם הילדה איננה חייבת להעיד,‬
‫ברור שהיא איננה חייבת להעיד במישרין‬
‫או בעקיפין דרך אדם אחר‬ ‫שהנערה אולי סיפרה לו בתום לב.‬
‫הרי בסופו של דבר‬ ‫זה היה ניסיון לעקוף את האיסור להעיד.‬
‫זה לא מקובל שעדת שמיעה‬
‫תחליף קטינה שמימשה את זכותה לא להעיד.‬
‫אני מצטער מאוד.‬
‫אז ביקשתי מבית המשפט לאפשר לאנטוניה‬
‫לתאר כיצד הילדה זזה כשהיא חיקתה את פדרו.‬
‫אימא של אמה‬
‫הוליכה את טיטי במורד המדרגות.‬
‫כבודו, אני מתנגדת.‬ ‫-לא. את לא רשאית להעיר הערות.‬
‫אל תספרי, תציגי את הפעולות‬ ‫כפי שהילדה עשתה אותן.‬
‫בסדר.‬
‫בזמן שהיא מחקה אותה,‬
‫מה שהיה למעשה נאום שלם, היא גם מדברת.‬
‫אם היא הייתה מבצעת את התנועות האלה‬ ‫ולא אומרת כלום, זה לא היה מוסיף דבר.‬
‫רובוט, שהוחזק מכאן,‬
‫והוא היה רובוט שירד למטה.‬
‫סליחה, אבל לא שומעים אותך היטב.‬
‫את רחוקה מהמיקרופון.‬
‫תתקרבי…‬ ‫-אני אשב, בסדר?‬
‫כשאנטוניה הורשתה לשחזר את התנועות‬
‫מבלי להתבטא,‬
‫ללא אמירת המילים,‬
‫האפקט היה זהה לזה של סרט אילם.‬
‫על אף שמדובר בעניין רציני מאוד,‬
‫הסיטואציה הייתה מעט קומית.‬
‫זה היה ייצוג של טיטי,‬
‫כשאנחנו אומרים "טיטי", הכוונה למר פדרו.‬
‫האם זה היה בנוגע ליום מסוים או באופן כללי?‬
‫ליום האירוע.‬
‫טוב. אין שאלות נוספות.‬ ‫-תודה. ההגנה רשאית לדבר.‬
‫ברשותך. איך את יודעת שזה היה באותו יום?‬
‫ולגבי איזה אירוע?‬
‫מכיוון שהיא אמרה לי…‬
‫זה…‬ ‫-מכיוון שאני יודעת.‬
‫כי היא אמרה לי.‬
‫ברשותך…‬ ‫-זה…‬
‫קיימת סתירה לעומת הצהרות קודמות.‬
‫לא אוכל להרשות זאת.‬
‫כן, לכן אסור לאפשר‬
‫הצגה של חלק אחד בלבד מהתיאור.‬
‫חברי המושבעים יתעלמו מדברי העדה.‬
‫"אל תתייחסו לדבריה, אלא רק למעשיה."‬
‫לכן המושבעים צריכים‬ ‫לקחת בחשבון את התנועות שלה,‬
‫אבל להתעלם ממה שהם שמעו. אבל הם שמעו.‬
‫הם צייתו לאזהרת השופט‬
‫וכלל לא התייחסו למילים שהעדה אמרה.‬
‫בפסק הדין הם אמרו‬
‫שהיא הובילה אותו במורד המדרגות כמו רובוט,‬ ‫ושזו הוכחה לכך שרוסה סיממה את פדרו.‬
‫זה מה שהכניס אותי לכלא.‬
‫ואני חוזרת, הבנות שלי‬ ‫לא אמרו שום דבר בשום שלב.‬
‫הן לא ראו שום דבר.‬
‫לא ייתכן שהם יתייחסו להצהרה של אנטוניה‬
‫כאמת המוחלטת,‬
‫כי אנחנו לא הסתדרנו,‬
‫ואנחנו לא מסתדרות גם עכשיו.‬
‫היא ניצלה את ההזדמנות‬ ‫כדי לפגוע בטיעונים שלי.‬
‫מבין?‬
‫אני לא בטוחה‬
‫אם היא הבינה עד כמה היא מזיקה לי בכך.‬
‫והיא לא יכולה לחזור בה,‬ ‫כי אז היו אומרים לה‬
‫שזה ייחשב כעדות שקר‬ ‫ואז היא זאת שתהיה בכלא.‬
‫- הרצח של פדרו -‬
‫- כעבור 18 שעות‬ ‫שניים במאי -‬
‫הטעות הגדולה של גברת רוסה‬
‫הייתה שמירת הטלפון של מר פדרו בביתה.‬
‫- פדרו רודריגס 21:26‬ ‫מותק -‬
‫האסטרטגיה של הנאשמים‬
‫הייתה לזייף תקופות של פעילות מצד מר פדרו.‬
‫איך הם עשו את זה?‬
‫למשל, באמצעות זיוף‬ ‫של חילופי הודעות בין רוסה לפדרו.‬
‫שניהם מודים בכך.‬
‫הם לקחו את הטלפון של פדרו‬ ‫ונסעו במכונית של פדרו‬
‫ליד הבית של רובן,‬
‫כדי למקם את פדרו שם‬ ‫ולגרום לזה להיראות כאילו רובן הרג אותו.‬
‫- פדרו רודריגס 21:50 -‬
‫- אני מכבה את הטלפון כדי שלא ירטוט -‬
‫במקרה, ב-21:50, כאשר הוא אמר‬ ‫שהוא מכבה את הטלפון שלו,‬
‫האנטנות הסלולריות מיקמו אותו‬ ‫ליד הבית של רובן.‬
‫זה נכון?‬ ‫-כן, נכון.‬
‫כשהגענו לבית של רובן,‬ ‫הוא אמר לי לשלוח את ההודעות האלה.‬
‫ואז הבנתי‬
‫שלא משנה מה הוא עשה לפדרו,‬ ‫בין אם זה היה ויכוח,‬
‫או שהוא הכה או איים על פדרו,‬
‫הוא רצה שהכול יוביל לרובן.‬
‫גברת רוסה, אחרי שכיבית את הטלפון של פדרו‬
‫ליד הבית של רובן, מה עשית?‬
‫באותו רגע הוא לקח אותי הביתה, לבית שלי.‬
‫והוא מסר לי את המפתחות למכונית של פדרו.‬
‫אז נהגת במכונית של פדרו‬ ‫ואלברט נהג במכונית שלו, או מה?‬
‫כן, נסעתי בעקבות אלברט.‬
‫הוא נהג במכונית שלו מלפנים,‬ ‫ואני נסעתי מאחוריו.‬
‫באותו זמן היית לבד,‬ ‫יכולת ללכת לתחנת משטרה,‬
‫יכולת להתקשר למישהו…‬
‫בחרת שלא לעשות זאת ונסעת בעקבותיו.‬
‫אם הייתי בורחת במהירות עם המכונית,‬
‫ורק אם הייתי מאיצה כמו במרוץ מכוניות,‬
‫ואז הייתי מגיעה לתחנת משטרה‬ ‫ומוצאת מישהו שיקשיב לי מייד…‬
‫כל העניינים ההיפותטיים האלה…‬ ‫-אבל את שוטרת, נכון?‬
‫כן, בדיוק בגלל זה.‬
‫מובן שחשבתי על כל הרעיונות האלה.‬
‫אבל לפני שהייתי מגיעה למשטרה,‬
‫הוא היה נוסע לבית שלי.‬
‫אז נסעת בעקבותיו. כעבור כמה זמן הגעתם לשם?‬
‫לאן נסעתם? למאגר?‬ ‫-כן.‬
‫הוא ידע היטב לאן הוא נוסע.‬
‫הוא ידע לאן הוא נוסע.‬
‫הוא השתמש באיתות.‬ ‫הוא ידע היטב לאן הוא רוצה להגיע.‬
‫חשבתי, "מה אני עושה עכשיו?"‬
‫ואני מחכה. אני שוב קופאת.‬
‫בדיוק כמו ביום הקודם. לא ידעתי איך להגיב,‬
‫לא יכולתי להחליט‬ ‫ש"עכשיו אני אברח עם המכונית".‬
‫כל מה שיכולתי לעשות זה לא לזוז‬
‫ולצפות בו ניגש אליי עם שני מכלי דלק.‬
‫זה נצרב בזיכרוני.‬
‫הוא פתח את הדלתות והביא את המכלים.‬
‫אני זוכרת שהם היו אדומים וגדולים.‬
‫אמרתי, "ואו, זה נראה כמו דלק".‬
‫כשהוא ניגש אליי, חשבתי, "הוא ישפוך עליי.‬
‫"ואם זה יקרה, לא משנה כמה אנסה לברוח,‬
‫"הוא יוכל לחסל אותי בניצוץ אחד."‬
‫ברחתי כדי שהוא לא ישפוך עליי,‬
‫כדי שהוא לא יפגע בי.‬
‫בדרך הפלתי את הכול,‬
‫אבל לא עצרתי כדי להרים דברים,‬ ‫ולא הסתובבתי כדי להביט מאחוריי,‬
‫כי רציתי רק לברוח.‬
‫אם הוא רוצה לירות בי,‬ ‫הוא יצטרך לירות בי בגב.‬
‫היא התחילה ללכת לצד הכביש,‬
‫אבל אלברט הגיע עם המכונית שלו‬
‫והורה לה להיכנס,‬
‫אחרת הוא יגיע לבנות לפני רוסה.‬
‫להגנתה של רוסה,‬
‫היה חיוני שהמפתחות הללו‬
‫נמצאו בקרבת הכביש,‬
‫שכן הם היו רחוקים מהמכונית.‬
‫זה תמך בטענה של רוסה‬
‫שהיא רצה לעבר הכביש, והם נפלו מכיסה,‬
‫או שהיא החזיקה אותם בידה בזמן שהיא ברחה.‬
‫למיקום המפתחות של המכונית‬
‫בקרבת זירת האירוע‬
‫אין שום רלוונטיות מבחינת התביעה,‬
‫מכיוון שאנחנו סברנו‬
‫ששניהם נסעו למאגר מרצונם החופשי.‬
‫זה נתמך על ידי העובדה‬
‫שהם הצטרכו להשתמש‬ ‫בשני רכבים כדי להגיע למאגר.‬
‫בואי נמשיך, גברת רוסה.‬
‫נכנסתם למכונית ונסעתם לאן?‬
‫באותו רגע הוא הסיע אותי הביתה.‬
‫והורה לי לא לומר מילה.‬
‫אמרתי, "אני לא אדווח על המכונית,‬ ‫לא אכפת לי.‬
‫"מכונית היא רק מכונית,‬ ‫היא דבר חומרי, זה לא משנה לי,‬
‫"אבל תניח לי לנפשי.‬
‫"אני רק רוצה שתניח לי לנפשי."‬
‫כל מה שנדרש כדי שהגרסה של רוסה‬
‫תתיישב עם הכול,‬
‫הוא להאמין בפחד העצום שהיא חוותה.‬
‫כלומר, אם מאמינים שרוסה‬ ‫פחדה מאלברט עד כדי כך,‬
‫הכול מסתדר.‬
‫"אני מפחדת.‬
‫"אני לא מעזה לומר כלום למחרת.‬
‫"אני לא מעזה לומר כלום יומיים אחר כך.‬ ‫אני בהלם. אני משותקת."‬
‫אבל בחייך, ביום השלישי, הרביעי,‬
‫החמישי, השישי, השביעי, השמיני,‬ ‫אחרי שהיה לך זמן להגיב,‬
‫כשעמיתים רבים מתאספים סביבך,‬
‫כשבמחלק הרצח יודעים שהוא מעורב‬
‫ויכולים להגן עלייך…‬
‫שופטים אותה על מעשיה לאחר המקרה,‬
‫מאחר שאין הוכחה למה שקרה באותו היום.‬
‫כפי שציינתי קודם,‬
‫כי היא בכתה, או כי היא לא בכתה,‬ ‫או כי היא לא דיווחה על זה.‬
‫אם מצליחים להבין שהיא פחדה‬
‫ממה שאלברט עלול לעשות לה,‬
‫או גרוע מכך,‬ ‫לבנות שלה שהיא אהבה יותר מכול,‬
‫אפשר להבין את ההתנהגות שלה לאחר המקרה.‬
‫איפה מוגדר מהו פחד ואיך הוא משתקף?‬
‫מהו פחד?‬
‫אם היא אומרת שחשה פחד עצום,‬
‫למי יש זכות לערער על בסיס מידע אובייקטיבי,‬
‫שלרוסה לא הייתה זכות להרגיש את הפחד הזה?‬
‫הפחד הכי גדול שלה‬ ‫לא היה ממה שעלול לקרות לה או להוריה.‬
‫היא פחדה לשלום הבנות שלה.‬
‫אני חושב שמה שהיא עשתה‬ ‫נועד להגן על הבנות שלה.‬
‫ואף אחד לא לוקח את זה בחשבון.‬
‫למעשה, באותו רגע, חשבתי…‬
‫יותר מכך, חשבתי שחשוב יותר‬
‫לוודא שהן יישארו בחיים,‬
‫לשמור אותן הרחק מסכנה,‬
‫כי הוא היה הסכנה האמיתית.‬
‫המחשבה על מה שעלול לקרות לי‬
‫מכיוון שבחרתי לשתוק, לא סיכנה אף אחד.‬
‫מבין?‬
‫כל זה יצר בלבול, ולכולם יש פרשנות משלהם‬
‫ומתעניינים, כי כמובן…‬
‫החקירה התחילה בי, כי הייתי הכי קרובה אליו,‬ ‫והם לא היו מסוגלים לבחון כיוונים אחרים.‬
‫חלפו כמה שנים.‬
‫ספרים נכתבו,‬
‫סדרות צולמו, וכן הלאה,‬
‫אבל נותרו שאלות רבות ללא מענה.‬
‫ולכל אחד יש פרשנות משלו לגבי האירועים.‬
‫על אף שלא תמיד ניתן להשיג זאת, מערכת הצדק‬
‫הצליחה להבהיר את הסיטואציה,‬
‫וגם להבהיר היטב מיהם האשמים‬
‫ומיהו הקורבן.‬
‫איפה התוכנית?‬
‫מתי תכננו אותה?‬
‫מה היא כללה?‬
‫של מי היה הרעיון?‬
‫כשכל זה יוכח, באופן שלא ניתן להפרכה,‬
‫כבר לא ישנה מה רוסה ואלברט אומרים.‬
‫הם תכננו. אבל כשזה לא מוכח,‬
‫אלא קיים רק חשד לגבי מה שאולי קרה,‬
‫מכיוון שהחלופה איננה הגיונית, אז…‬
‫אנחנו האזרחים בוחנים פשעים דרך סיפורים.‬
‫וסיפור, במהותו, צריך להסביר.‬
‫הוא מספק הסבר לאירועים,‬
‫למניעים שגורמים לדמויות‬ ‫לפעול כפי שהם פועלים.‬
‫במציאות זה בלתי אפשרי.‬
‫אבל אני משוכנעת שלאדם יהיו המון תשובות‬
‫שיכללו המון פרטים כאשר הוא דובר אמת.‬
‫וזה מה שגרם לי להאמין בה.‬
‫כי אם אדם באמת משקר,‬
‫יהיו חללים ללא הסבר.‬
‫הנרטיב התמקד ברוסה כאישה מרושעת וצמאת דם,‬
‫ולדעתי, הוא נבנה, לא רק סביב שאלות התביעה,‬
‫אלא גם מתוך ההתעסקות המתמדת‬ ‫באמצעי התקשורת.‬
‫כנראה שהלכנו קצת רחוק מדי,‬
‫מכיוון שהדמות של רוסה, האישיות שלה,‬
‫גרמה לך שלא ברצון,‬ ‫פיתתה אותך ליפול לקלישאות.‬
‫המצפון שלי נקי.‬
‫זה נכון שכל כך הרבה תשומת לב תקשורתית‬
‫יכולה להשפיע עד גבול מסוים.‬
‫כל הדברים האיומים שהם אמרו,‬
‫הכול היה נורא.‬
‫בלי להכיר אותה בכלל.‬
‫הפשע היחיד שלה‬ ‫היה שהיא אישה שנראית טוב, בעלת גזרה יפה,‬
‫ויכולה לשכב עם מי שמתחשק לה.‬
‫רוסה חיה במציאות אלטרנטיבית‬
‫עם חוקים משלה‬ ‫ששונים מאלו שכולנו כפופים להם.‬
‫- קטע מתוך נאומי הסיכום של התביעה -‬
‫להשקפתי, היא אדם שלא יכול להפסיק לדבר,‬
‫בדומה לשרלטן ביריד מקומי‬
‫שמנסה למכור תרופת פלא,‬
‫שהיא למעשה מי סבון.‬
‫ואני אומר לכם,‬
‫אם נבלה כמה שעות לבד עם רוסה,‬
‫היא תוכל לשכנע אותנו שאנחנו הרגנו את פדרו.‬
‫זאת גברת רוסה פראל.‬
‫עבר זמן רב,‬
‫ואני רוצה לשוחח עם הבנות שלי,‬
‫לבלות איתן.‬
‫הלוואי שיכולתי לדעת אם יש להן ספקות.‬
‫ביום שאדבר איתן, אני אגיד,‬
‫"תראו, אם יום אחד יהיו לכן ספקות,‬
‫"חשוב שתקשיבו לכל הצדדים‬
‫"ותאספו כמה שיותר מידע."‬
‫ייתכן שהן לא מרגישות צורך לשאול אותי.‬
‫אולי בעתיד הן יגידו,‬ ‫"אימא שלי תמיד טענה שהיא חפה מפשע",‬
‫ואולי הן בכלל לא זקוקות להסבר.‬
‫מה שחשוב לי זה שהן יסכימו שאהיה חלק‬
‫מהתוכניות שלהן לעתיד.‬
‫אני נוכחת בחייהן יותר משחשבתי.‬
‫אופס, זה ינתק את השיחה.‬ ‫חכה, השיחה עומדת להתנתק.‬
‫- רוסה פראל ערערה על 25 שנות המאסר שלה. -‬
‫- בספטמבר 2021, בית המשפט העליון -‬
‫- אישר את הנסיבות המחמירות‬ ‫של כוונה תחילה. -‬
‫- עדותה של אנטוניה בוטלה. -‬
‫- נמצא שהנאשמים נקטו באמצעים -‬
‫- שנועדו לוודא שפדרו לא יוכל להגן על עצמו,‬ ‫מאחר שהוא הותקף בבית "בזמן שישן או נח". -‬
‫- רוסה מרצה כעת את שנת המאסר השישית שלה -‬
‫- בכלא מאס אנריק שבטראגונה -‬
‫תרגום כתוביות: לאה שרמן-קיש‬